**З А П О В Е Д**

**№ РД 09-39**

**София, 15.01.2025 г.**

На основание на чл. 21а, ал. 2 и ал. 3 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) и чл. 44 от Наредба № 5 от 2019 г. за подготовка и представяне на искания до Европейската комисия относно земеделските продукти и храни със защитени географски означения и традиционно специфичен характер, за контрол за съответствие с продуктовата спецификация и за водене на регистри на производителите и контролиращите лица, доклад от Деян Стратев - заместник-министър на земеделието и храните с рег. индекс № 93-233/15.01.2025 г. и във връзка с подадено от „Нутрамед“ ЕООД заявление с рег. индекс № 70-5160/18.11.2024 г. с искане за временно разрешение за осъществяване на контрол за съответствие на земеделски продукти и храни с географски означения и храни с традиционно специфичен характер със спецификацията на продукта или храната, както и приложенo копие от писмо на Изпълнителна агенция „Българска служба за акредитация“, удостоверяващо, че е открита процедура по преакредитация на „Нутрамед“ ЕООД с рег. № 36/16 ОСП/ПА/11/Е от 15.11.2024 г.,

 **Н А Р Е Ж Д А М:**

Разрешавам временно на „Нутрамед“ ЕООД, EИК: 201694362, със седалище и адрес на управление: гр. Пловдив, ул. „Сливница“ № 6а, ет. 6, офис № 12, да упражнява дейност като контролиращо лице по смисъла на чл. 39 от Регламент (ЕС) № 2024/1143 на Европейския парламент и на Съвета от 11 април 2024 година относно географските означения за вина, спиртни напитки и селскостопански продукти, както и за храните с традиционно специфичен характер и незадължителните термини за качество за селскостопанските продукти, за изменение на регламенти (ЕС) № 1308/2013, (ЕС) 2019/787 и (ЕС) 2019/1753 и за отмяна на Регламент (ЕС) № 1151/2012 (ОВ L 2024/1143, 23.4.2024 г.) (Регламент (ЕС) № 2024/1143), в съответствие с чл. 18, ал. 1 на ЗПООПЗПЕС, за осъществяване на контрол за съответствие със спецификацията на Защитено наименование за произход (ЗНП) „Българско кисело мляко“, ЗНП „Българско бяло саламурено сирене“, Защитено географско указание (ЗГУ) „Горнооряховски суджук“, ЗГУ „Българско розово масло“, Храна с традиционно специфичен характер (ХТСХ) „Филе Елена“, ХТСХ „Роле Трапезица“, ХТСХ „Луканка Панагюрска“, ХТСХ „Кайсерован врат Тракия“, ХТСХ „Пастърма говежда“ и ХТСХ „Луканка Троянска“.

Настоящото разрешение се издава за срок от изтичането на действащото разрешение до приключване на процедурата по преакредитация, но не по-дълъг от 6 месеца.

Заповедта да се съобщи на заявителя и на заинтересованите лица по реда на Административнопроцесуалния кодекс.

Заповедта да се обнародва в „Държавен вестник“.

Настоящата заповед да се доведе до знанието на съответните лица за сведение и изпълнение.

 **МИНИСТЪР:**

 **Д-Р ГЕОРГИ ТАХОВ**